
ΤΕΥΧΟΣ ΔΕΥΤΕΡΟ 


Αρ 


. Φύλλου 2997 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Ίδρυση του εργαστηρίου Εμβιομηχανικής και Ερ¬ 
γονομίας, του Τμήματος Φυσικοθεραπείας, της 
Σχολής Επαγγελμάτων Υγείας και Πρόνοιας, του 
ΑΤΕΙ-Θ και εσωτερικός κανονισμός του. 

2 Ίδρυση και εσωτερικός κανονισμός Εργαστηρίου 
του 5ΑΡ 130, του Τμήματος Λογιστικής και Χρη¬ 
ματοοικονομικής, της Σχολής Διοίκησης και Οικο¬ 
νομίας, του ΑΤΕΙ-Θ. 


ΑΠΟΦΑΣΕΙΣ 

Αριθμ. πράξης 101 (1) 

Ίδρυση του εργαστηρίου Εμβιομηχανικής και Ερ¬ 
γονομίας, του Τμήματος Φυσικοθεραπείας, της 
Σχολής Επαγγελμάτων Υγείας και Πρόνοιας, του 
ΑΤΕΙ-Θ και εσωτερικός κανονισμός του. 

Ο ΠΡΥΤΑΝΗΣ ΤΟΥ ΑΛΕΞΑΝΔΡΕΙΟΥ 
ΤΕΧΝΟΛΟΓΙΚΟΥ ΕΚΠΑΙΔΕΥΤΙΚΟΥ ΙΔΡΥΜΑΤΟΣ 
Α.Τ.Ε.Ι. ΘΕΣΣΑΛΟΝΙΚΗΣ 

Έχοντας υπόψη: 

τις διατάξεις: 

Ί.Των άρθρων 28 και 29του ν. 4485/2017 (ΦΕΚ 114/ 
τΑ 74-8-2017) «Οργάνωση και λειτουργία της ανώτατης 
εκπαίδευσης, ρυθμίσεις για την έρευνα και άλλες δια¬ 
τάξεις». 

2. Του άρθρου 96, του ν. 4310/2014 (ΦΕΚ 258/τ.Α7 
8-12-2014) «Έρευνα, Τεχνολογική Ανάπτυξη και Καινο¬ 
τομία και άλλες διατάξεις» όπως αντικαταστάθηκε με 
τις διατάξεις του άρθρου 60, του ν. 4386/2016 (ΦΕΚ 83/ 
τ.Α711-05-2016) «Ρυθμίσεις για την έρευνα και άλλες 
διατάξεις» όπως τροποποιήθηκε και ισχύει. 

3. Της παρ. 24.Ί και 24.2 του άρθρου 80 του ν. 4009/ 
2011 (ΦΕΚ 195/τ.Α76-9-2011) «Δομή, λειτουργία, δια¬ 
σφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων». 

4. Τις διατάξεις του άρθρου 90 «Έλεγχος των δαπανών 
που προκαλούν οι κανονιστικές διοικητικές πράξεις», του 
«Κώδικα νομοθεσίας για την Κυβέρνηση και τα Κυβερ¬ 


νητικά Όργανα», που κυρώθηκε με το άρθρο πρώτο του 
π.δ. 63/2005 (ΦΕΚ 98/τ.Α722-04-2005) «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα». 

5. Το π.δ. 82/2013 (ΦΕΚ123/τ.Α703-06-2013) «Συγχώ¬ 
νευση Σχολών - ΜετονομασίαΤμημάτων- Συγχώνευση 
Τμημάτων - Κατάργηση Τμημάτων - συγκρότηση Σχολών 
του ΑλεξάνδρειουΤΕΙ-Θ». 

6. Την υπ'αριθμ. 193992/Ζ1/10-11-2017 (ΦΕΚ 579/ 
τ.Υ.Ο.Δ.Δ/14.11.2017 ) διαπιστωτική πράξη του Υπουρ¬ 
γού Παιδείας, Έρευνας και Θρησκευμάτων για την εκλογή 
Πρύτανη καιτριών(3) Αντιπρυτάνεωντου Αλεξάνδρειου 
Τεχνολογικού Εκπαιδευτικού Ιδρύματος Θεσσαλονίκης 
(ΑΔΑ: ΩΠΕ34653ΠΣ-Β5Χ). 

7. Την από Φεβρουάριου 2016 έκθεση εξωτερικής αξι¬ 
ολόγησης του Αλεξάνδρειου ΤΕΙ Θεσσαλονίκης. 

8. Την με αριθμ. 11/12-06-2018 απόφαση της Συνέ¬ 
λευσης του Τμήματος Φυσικοθεραπείας, της Σχολής 
Επαγγελμάτων Υγείας και Πρόνοιας, του Αλεξάνδρειου 
ΤΕΙ Θεσσαλονίκης. 

9. Την με αριθμ. 17/25-06-2018 απόφαση της Συγκλή¬ 
του του Αλεξάνδρειου ΤΕΙ Θεσσαλονίκης. 

10. Το γεγονός ότι δεν έχει εκδοθεί ακάματο προεδρι¬ 
κό διάταγμα της παρ. 10 του άρθρου 28 του ν. 4485/2017 
(ΦΕΚ 114/τ.Α74-8-2017). 

11. Το γεγονός ότι από την εφαρμογή των διατάξε¬ 
ων της απόφασης αυτής δεν προκαλείται δαπάνη σε 
βάρος του κρατικού προϋπολογισμού και του προ¬ 
ϋπολογισμού του Αλεξάνδρειου ΤΕΙ Θεσσαλονίκης, 
αποφασίζουμε: 

Την ίδρυση εργαστηρίου με τίτλο "Εργαστήριο Εμβιο- 
μηχανικής και Εργονομίας" του Τμήματος Φυσικοθερα¬ 
πείας, της Σχολής Επαγγελμάτων Υγείας και Πρόνοιας, 
του Αλεξάνδρειου ΤΕΙ Θεσσαλονίκης με τον ακόλουθο 
εσωτερικό κανονισμό λειτουργίας του: 

Άρθρο Ί 

Αποστολή - Σκοπός Ίδρυσης του Εργαστηρίου 

Σκοπόςτης ίδρυσης και λειτουργίας του Εργαστηρίου 
"Εμβιομηχανικής και Εργονομίας" είναι: 

1. Η ανάπτυξη και προώθηση της έρευνας στο ΑΤΕΙΘ. 

2. Η ανάπτυξη και προώθηση της συνεργασίας μεταξύ 
των μελών ΔΕΠ, που έχουν συναφή ερευνητικά ενδια¬ 
φέροντα. 

3. Η δημιουργία σταθερών ερευνητικών πυρήνων. 

4. Η συγκέντρωση εμπειρίας και τεχνογνωσίας. 

5. Η υποστήριξη των διαδικασιών αξιολόγησης και 
ποιοτικής αναβάθμισης της παρεχόμενης εκπαίδευσης 
στο Τμήμα Φυσικοθεραπείας της ΣΕΥΠ ΑΤΕΙΘ 

Άρθρο 2 

Τομείς Δραστηριότητας του Εργαστηρίου 

Οι δραστηριότητες του Εργαστηρίου συνοψίζονται 
στα ακόλουθα: 

1. Προάγει την επιστήμη στα αντικείμενα που δρα¬ 
στηριοποιείται. 

2. Στηρίζει τη διεξαγωγή έρευνας για τη κάλυψη των 
ερευνητικών αναγκών του Τμήματος Φυσικοθεραπείας. 

3. Στηρίζει: 

• τη διεξαγωγή έρευνας για κάλυψη των διδακτικών 
αναγκών των γνωστικών αντικειμένων του Τμήματος 
Φυσικοθεραπείας, 

• τη διάχυση της παραγόμενης γνώσης, 

• την υποστήριξη της εκπόνησης προπτυχιακών, με¬ 
ταπτυχιακών και Διδακτορικών διατριβών, καθώς και 
Μεταδιδακτορικής έρευνας, 

•τη διευκόλυνση διεξαγωγής της πρακτικής άσκησης 
μέσω συνεργασίας με διάφορους φορείς. 

4. Βοηθά στην ανάληψη νέων αυτοδύναμων ή χρη¬ 
ματοδοτούμενων ερευνητικών προγραμμάτων και συ¬ 
ντονίζει τη διεξαγωγή της έρευνας με συνεργαζόμενα 
Τμήματα. 

5. Προάγει τη συνεργασία με άλλα ακαδημαϊκά ιδρύμα¬ 
τα και ερευνητικά κέντρα της ημεδαπής και αλλοδαπής, 
που έχουν συναφή ή συμπληρωματικά ενδιαφέροντα. 

6. Προάγει τη συνεργασία με δημόσιους οργανισμούς 
ή ιδιωτικές επιχειρήσεις για πρακτική εφαρμογή των 
αποτελεσμάτων που παράγει, σε συνεργασία με την Επι¬ 
τροπή Ερευνών και τον Ειδικό Λογαριασμό Κονδυλίων 
και Έρευνας του ΑΤΕΙΘ. 

7. Δημοσιεύει τα αποτελέσματα και την εξέλιξη των 
ερευνητικών δραστηριοτήτων του σε εθνικά ή διεθνή 
συνέδρια και σε έγκριτα επιστημονικά περιοδικά. 

Άρθρο 3 

Χώρος Εγκατάστασης και Υλικοτεχνική 

Υποδομή λειτουργίας του Εργαστηρίου 

Ο χώρος λειτουργίας του Εργαστηρίου με την υπ'α- 
ριθμ. 11 /12-06-2018 απόφαση της Συνέλευσης του Τμή¬ 
ματος Φυσικοθεραπείας, βρίσκεται στην αίθουσα 47 η 
οποία εφ εξής καθορίζεται, παραχωρείται και αντιστοιχεί 
σε αυτό για να διεξάγεται το έργο του. 

Στο χώρο αυτό βρίσκεται εγκατεστημένος ο βασικός 
εξοπλισμός του Εργαστηρίου, όπως περιγράφεται στην 
υπ'αριθμ. 11/12-06-2018 απόφαση της Συνέλευσης του 
Τμήματος και μέσω του οποίου διεξάγεται η έρευνα. 

Ο εξοπλισμός των εργαστηρίων δεν επιτρέπεται να 
χρησιμοποιείται για εμπορικούς σκοπούς ή για οτιδή¬ 
ποτε επιφέρει οικονομικό όφελος στον χρήστη. 

Στο χώρο εγκατάστασης υπάρχει πινακίδα με τον τίτλο 
του Εργαστηρίου και το ονοματεπώνυμο του Διευθυντή. 

Σε περίπτωση κατάργησης του Εργαστηρίου τα 


όργανα και ο εξοπλισμός κατανέμονται, με απόφαση 
της Συνέλευσης του Τμήματος, σε αντίστοιχες μονάδες 
που λειτουργούν στο Τμήμα. 

Άρθρο 4 

Διοίκηση - Αρμοδιότητες 

1. α) Το Εργαστήριο διευθύνεται από μέλος Δ.Ε.Π., 
αντίστοιχου γνωστικού αντικειμένου, ο οποίος ανήκει 
στην ακαδημαϊκή μονάδα (Τμήμα), στην οποία ανήκει 
το Εργαστήριο. Η θητεία του Διευθυντή είναι τριών (3) 
ετών. Είναι δυνατή η εκλογή του ίδιου προσώπου ως 
Διευθυντή για περισσότερες από μία θητείες. Η ιδιότητα 
του Διευθυντή δεν είναι ασυμβίβαστη με την ιδιότητα 
μονοπρόσωπου οργάνου ή μέλους συλλογικού οργάνου 
Α.Ε.Ι.. Δεν μπορεί να είναι υποψήφιοι και να εκλεγούν 
εκείνοι που αποχωρούν λόγω συμπλήρωσης του ανώ¬ 
τατου ορίου ηλικίας κατά τη διάρκεια της προκηρυσ- 
σόμενης θέσης. 

β) Ο Διευθυντής αναπληρώνεται, σε περίπτωση απου¬ 
σίας ή κωλύματος, από μέλη Δ.Ε.Π. αντίστοιχου γνωστι¬ 
κού αντικειμένου, του ίδιου Εργαστηρίου και ειδικότε¬ 
ρα από το αρχαιότερο μέλος Δ.Ε.Π. ξεκινώντας από την 
πρώτη βαθμίδα και εξαντλώντας τις βαθμίδες μέχρι και 
τη βαθμίδα του επίκουρου. 

2. Τρεις (3) μήνες πριν από τη λήξη της θητείας του 
υπηρετούντος Διευθυντή, με απόφαση του επικεφαλής 
της ακαδημαϊκής μονάδας στην οποία ανήκει το Εργα¬ 
στήριο, προκηρύσσεται υποχρεωτικά η θέση του Διευ¬ 
θυντή. Η απόφαση κοινοποιείται στα μέλη του εκλεκτο- 
ρικού σώματος, το οποίο απαρτίζεται από τα μέλη Δ.Ε.Π. 
που μετέχουν στη Συνέλευση του Τμήματος. Μέσα σε 
αποκλειστική προθεσμία δέκα (10) εργάσιμων ημερών 
από την επομένη της ημερομηνίας της κοινοποίησης της 
προκήρυξης υποβάλλονται στη Γραμματεία της οικείας 
ακαδημαϊκής μονάδας οι αιτήσεις εκδήλωσης ενδιαφέ¬ 
ροντος για τη θέση του Διευθυντή. Μέσα σε αποκλειστι¬ 
κή προθεσμία δέκα (10) εργάσιμων ημερών από τη λήξη 
της προθεσμίας του προηγούμενου εδαφίου καλείται, 
από τον επικεφαλής της οικείας ακαδημαϊκής μονάδας, 
το εκλεκτορικό σώμα, προκειμένου να προβεί στην εκλο¬ 
γή του Διευθυντή, με άμεση και μυστική ψηφοφορία. 
Διευθυντής εκλέγεται ο υποψήφιος που συγκεντρώνει 
την απόλυτη πλειοψηφία των έγκυρων ψήφων. Αν κα¬ 
νένας υποψήφιος δεν συγκεντρώσει την απαιτούμενη 
πλειοψηφία, η ψηφοφορία επαναλαμβάνεται την ίδια 
ημέρα μεταξύ των δύο (2) πρώτων σε ψήφους υποψη¬ 
φίων, οπότε και εκλέγεται ο υποψήφιος που συγκεντρώ¬ 
νει τις περισσότερες ψήφους. Σε περίπτωση ισοψηφίας, 
διενεργείται κλήρωση από τον επικεφαλής της οικείας 
ακαδημαϊκής μονάδας παρουσία των ισοψηφησάντων. 
Για την εκλογή ή την κλήρωση συντάσσεται σχετικό πρα¬ 
κτικό και εκδίδεται σχετική διαπιστωτική πράξη από τον 
Πρύτανη που δημοσιεύεται στην Εφημερίδα της Κυβερ- 
νήσεως. Μέχρι την εκλογή και την ανάληψη καθηκόντων 
του νέου Διευθυντή εξακολουθεί να ασκεί τα καθήκοντα 
του ο έως τότε Διευθυντής, ακόμη και αν έχει λήξει η 
θητεία του. Αν ο Διευθυντής εκλείψει για οποιονδήπο- 
τε λόγο, ο επικεφαλής της ακαδημαϊκής μονάδας στην 

οποία ανήκει το Εργαστήριο αναθέτει καθήκοντα προ¬ 
σωρινού Διευθυντή στον Αναπληρωτή Διευθυντή και 
προκηρύσσει αμέσως τη θέση του Διευθυντή. 

Ο Διευθυντής του Εργαστηρίου ασκεί αρμοδιότητες 
όπως: 

1. Συντονίζει το έργο των μελών (ή των ερευνητικών 
ομάδων) του Εργαστηρίου, καθώς και τη σύνδεση του 
με το διδακτικό έργο του Τμήματος. 

2. Εκπροσωπεί το Εργαστήριο στα σχετικά όργανα του 
ΑΤΕΙ-Θ. Ο Διευθυντής ευθύνεται έναντι του ΑΤΕΙ-Θ για 
την επιστημονική ποιότητα των ερευνητικών δραστη¬ 
ριοτήτων αλλά και για τις συμβατικές υποχρεώσεις που 
απορρέουν από αυτές. 

3. Είναι υπεύθυνος για την εφαρμογή του εσωτερικού 
κανονισμού λειτουργίας του Εργαστηρίου. 

4. Καταρτίζει τον ετήσιο προγραμματισμό λειτουργίας 
του Εργαστηρίου, εισηγείται στη Συνέλευση τουΤμήμα- 
τος την έγκριση του και μεριμνά για την εφαρμογή του. 

5. Μεριμνά για την κατανομή των χώρων και του εξο¬ 
πλισμού στο Εργαστήριο, για την αποδοτικότερη δια¬ 
χείρισή τους. 

6. Μεριμνά για τη στελέχωση του Εργαστηρίου με το 
απαραίτητο προσωπικό. 

7. Μεριμνά για τη συνεχή εκπαίδευση του προσωπικού 
του Εργαστηρίου. 

8. Εισηγείται στη Συνέλευση του Τμήματος την προ¬ 
μήθεια του απαραίτητου εξοπλισμού και αναλωσίμων. 

9. Μεριμνά για την οικονομική διαχείριση των πόρων 
του Εργαστηρίου. 

10. Συντάσσει τον ετήσιο και τον 3ετή απολογισμό των 
δραστηριοτήτων του Εργαστηρίου. 

11. Υπογράφει κάθε εξερχόμενο έγγραφο και είναι 
υπεύθυνος για την ομαλή λειτουργία του Εργαστηρίου. 

Άρθρο 5 

Τηρούμενα Βιβλία 

Για τις ανάγκες του Εργαστηρίου και με ευθύνη του 
Διευθυντή, για την ομαλή λειτουργία του Εργαστηρίου 
πρέπει να τηρούνται σε έντυπη ή/και ηλεκτρονική μορ¬ 
φή τα ακόλουθα: 

1. Πρωτόκολλο εισερχόμενης και εξερχόμενης αλλη¬ 
λογραφίας. 

2. Βιβλίο αναλυτικής καταγραφής του εξοπλισμού του. 

3. Φάκελος των οικονομικών στοιχείων κάθε έτους. 

4. Βιβλίο μεταβολών του προσωπικού του. 

5. Αρχείο των ερευνητικών προγραμμάτων που διεξά¬ 
γονται στο χώρο του. 

6. Κατάλογος των επιστημονικών δημοσιεύσεων, ανα¬ 
κοινώσεων και γενικά κάθε προϊόντος που παράγεται 
μέσω της ερευνητικής διαδικασίας. 

7. Κάθε άλλο βιβλίο/στοιχείο ή φάκελο που κρίνονται 
απαραίτητοι για την ομαλή λειτουργία του. 

Άρθρο 6 

Προσωπικό του Εργαστηρίου 

Το προσωπικό του Εργαστηρίου Εμβιομηχανικής και 
Εργονομίας, πρέπει να είναι επαρκές ώστε να διευκο¬ 
λύνεται η ομαλή λειτουργία του. Σ’ αυτό μπορούν να 
συμμετέχουν: 


1. Μέλη Δ.Ε.Π. των οποίων η ειδικότητα είναι συναφής 
με το ερευνητικό αντικείμενο του εργαστηρίου. 

2. Μέλη του Ειδικού Διδακτικού Προσωπικού (ΕΔΙΠ) 
και του Ειδικού Τεχνικού Προσωπικού (ΕΤΕΠ) 

3. Καθηγητές και ερευνητές που ανήκουν σε άλλα ΑΕΙ 
της ημεδαπής ή αλλοδαπής και εξειδικευμένοι επιστή¬ 
μονες 

4. Επιστημονικοί και Εργαστηριακοί Συνεργάτες συ¬ 
ναφών ειδικοτήτων. 

5. Μεταδιδακτορικοί ερευνητές, διδάκτορες, υποψή¬ 
φιοι διδάκτορες και μεταπτυχιακοί φοιτητές που συμμε¬ 
τέχουν στην εκτέλεση έργων και προσφορά υπηρεσιών 
του Εργαστηρίου. 

6. Διοικητικό και λοιπό προσωπικό, που μπορεί να 
τοποθετηθεί στο εργαστήριο με σύμφωνη γνώμη του 
Διευθυντή του και σύμφωνα με τις κείμενες διατάξεις. 

Τα μέλη Δ.Ε.Π. τοποθετούνται σε Εργαστήρια και με¬ 
τακινούνται από αυτά με απόφαση της Συνέλευσης του 
Τμήματος. Καθένας μπορεί να είναι μέλος μόνο ενός Ερ¬ 
γαστηρίου, ανεξάρτητα από το αν προσφέρει τις υπηρε¬ 
σίες του σε περισσότερα του ενός Εργαστήρια. 

Σε κάθε περίπτωση στο Εργαστήριο θα πρέπει να 
συμμετέχουν τουλάχιστον 3 μέλη Δ.Ε.Π. κάτοχοι Διδα¬ 
κτορικού τίτλου συναφούς με το ερευνητικό αντικείμενο 
του Εργαστηρίου, συμπεριλαμβανομένου του Διευθυντή 
του. 

Η τοποθέτηση σε Εργαστήρια των μελών Ε.Ε.Π, Ε.ΔΙ.Π. 
και Ε.Τ.Ε.Π. γίνεται με πράξη του Πρύτανη, ύστερα από 
εισήγηση της Συνέλευσης του Τμήματος. Δεν προβλέπο- 
νται απαλλαγές ωραρίου. Η τυχόν αμοιβή των μελών του 
εργαστηρίου θα προέρχεται αποκλειστικά και μόνο από 
τα έσοδα του εργαστηρίου, και σύμφωνα με τον οδηγό 
χρηματοδότησης της Επιτροπής Ερευνών του ΑΤΕΙ-Θ. 
Δεν προβλέπονται αμοιβές από τον προϋπολογισμό του 
ΑΤΕΙ-Θ. 

Άρθρο 7 

Διαδικασίες λειτουργίας του Εργαστηρίου 

Ι.Το Εργαστήριο Εμβιομηχανικής και Εργονομίας λει¬ 
τουργεί τις εργάσιμες ημέρες και ώρες, σύμφωνα με τον 
εσωτερικό κανονισμό λειτουργίας του ΑΤΕΙ-Θ. 

2.0 Διευθυντής ενημερώνεται πριν τη διεξαγωγή κάθε 
εργασίας που θα πραγματοποιηθεί στα πλαίσια της απο¬ 
στολής του Εργαστηρίου και καθορίζει την προτεραιό¬ 
τητα στη χρησιμοποίηση των χώρων και των οργάνων. 

3.0 Διευθυντής είναι υπεύθυνος για την παραμονή του 
προσωπικού που εργάζεται στο Εργαστήριο, καθώς και 
για την τήρηση των κανόνων ασφαλείας, που αποσκο¬ 
πούν στη προφύλαξη της υγείας των εργαζομένων και 
στην προστασία του εξοπλισμού από βλάβες. 

4. Το προσωπικό του Εργαστηρίου και οι φοιτητές που 
εργάζονται στο χώρο του, οφείλουν να τηρούν τα κα¬ 
θήκοντα και τις υποχρεώσεις που απορρέουν από τον 
εσωτερικό κανονισμό του. 

5. Στο Εργαστήριο έχουν δικαίωμα εκτέλεσης ερευνη¬ 
τικών εργασιών τα μέλη του προσωπικού του, σε συνερ¬ 
γασία με άλλα μέλη ΔΕΠ του Τμήματος Φυσικοθεραπείας 
ή άλλων Τμημάτων της ΣΕΥΠ ή και των άλλων Σχολών 

του ΑΤΕΙΘ. Για την εκτέλεση ερευνητικής εργασίας από 
ερευνητές που δεν ανήκουν στο προσωπικό του χορη¬ 
γείται άδεια από τη διευθυντή, ύστερα από σχετική αί¬ 
τηση, στην οποία αναφέρονται ο σκοπός της εργασίας, 
το χρονοδιάγραμμα ολοκλήρωσης, οι συσκευές που θα 
χρησιμοποιηθούν, καθώς και ο προϋπολογισμός της δα¬ 
πάνης σε αναλώσιμα. 

Άρθρο 8 

Διαχείριση Εσόδων - Πόροι του Εργαστηρίου 

Η λειτουργία του Εργαστηρίου θα γίνεται από ιδίους 
πόρους οι οποίοι θα προέρχονται από: 

1. Την υλοποίηση ερευνητικών και αναπτυξιακών 
προγραμμάτων και την εκπόνηση μελετών και παροχή 
υπηρεσιών προς δημόσιους και ιδιωτικούς φορείς. 

2. Κονδύλια από την εκπόνηση ερευνητικών προγραμ¬ 
μάτων στις εγκαταστάσεις του. 

3. Τη διάθεση ερευνητικών και επιστημονικών προ¬ 
ϊόντων. 

4. Έσοδα από την παροχή υπηρεσιών, σύμφωνα με το 
π.δ. 159/1984 (ΦΕΚ 53/τ.Α'/27-04-1984). 

5. Κληρονομιές, κληροδοτήματα, δωρεές και κάθε 
άλλη οικονομική ενίσχυση από ημεδαπά ή αλλοδαπά 
φυσικά και νομικά πρόσωπα, εφ’ όσον δεν τίθενται όροι 
που αντιβαίνουν στο σκοπό της λειτουργίας του. 

6. Συνέδρια/ ημερίδες και εκπαιδευτικά προγράμματα 
και σεμινάρια. 

7. Από κάθε άλλη νόμιμη πηγή 

Τη διαχείριση των εσόδων του εργαστηρίου από 
οποιαδήποτε πηγή και αν προέρχονται την έχει ο Ειδικός 
Λογαριασμός Κονδυλίων Έρευνας του ΑΤΕΙ-Θ σύμφωνα 
με τον κανονισμό του. 

Στα έξοδα του Εργαστηρίου περιλαμβάνονται: 

1. Οι παρακρατήσεις από τον Ειδικό Λογαριασμό Κον¬ 
δυλίων Έρευνας του ΑΤΕΙ-Θ. 

2. Κονδύλια για τη συντήρηση και ανανέωση του εξο¬ 
πλισμού. 

3. Κονδύλια αγοράς αναλωσίμων, που είναι απαραίτη¬ 
τα για τη λειτουργία του. 

4. Κονδύλια για αμοιβές του προσωπικού του, μέσω 
του Ειδικού Λογαριασμού Κονδυλίων Έρευνας του ΑΤΕΙ-Θ 

Άρθρο 9 

Τίτλος - Σφραγίδα 

1.0 τίτλος του εργαστηρίου είναι «Εργαστήριο Εμβιο- 
μηχανικής και Εργονομίας» (και στα Αγγλικά «ΙθόοΓθΐοΓγ 
οί ΒίοιπθςΓΐ3ηίς5 3πά Ει-ροηοΐΎΐίςί») και αναγράφεται σε 
κάθε έντυπο του. Ο τίτλος αυτός καθώς και τα στοιχεία 
τουΔιευθυντή αναγράφονται στουςχώρουςτουΤμήμα- 
τος που είναι εγκατεστημένο το Εργαστήριο. 

2. Το εργαστήριο χρησιμοποιεί για την αλληλογραφία 
του όμοια σφραγίδα με αυτή του ΑΤΕΙ-Θ. 

Άρθρο 10 

Μετονομασία, Συγχώνευση, 

Κατάργηση του Εργαστηρίου 

Είναι δυνατή η μετονομασία, συγχώνευση, κατάργηση 
ή όποια άλλη μεταβολή του Εργαστηρίου, καθώς και η 
τροποποίηση του Εσωτερικού Κανονισμού τους με πράξη 
του Πρύτανη ύστερα από απόφαση της Συγκλήτου, η 
οποία λαμβάνεται ύστερα από εισήγηση της Συνέλευσης 


του Τμήματος. Την εισήγηση πρέπει να συνοδεύει ο 
Εσωτερικός Κανονισμός της υπό ίδρυση μονάδας. Η 
πράξη του Πρύτανη, στην οποία περιλαμβάνεται και ο 
παραπάνω Εσωτερικός Κανονισμός, δημοσιεύεται στην 
Εφημερίδα της Κυβερνήσεως. 

Άρθρο 11 

Ρύθμιση Λοιπών Θεμάτων Λειτουργίας 
του Εργαστηρίου 

Για όσα θέματα δεν προβλέπονται στον παρόντα 
κανονισμό, αρμόδια είναι η Συνέλευση του Τμήματος 
Φυσικοθεραπείας. 

Η απόφαση αυτή να δημοσιευθεί στην Εφημερίδα της 
Κυβέρνήσεως. 

Θεσσαλονίκη, 27 Ιουνίου 2018 
Ο Πρύτανης 
ΠΑΝΑΓΙΩΤΗΣ ΤΖΙΩΝΑΣ 


Αριθμ. πράξης 102 (2) 

Ίδρυση και εσωτερικός κανονισμός Εργαστηρίου 
του 5ΑΡ 13&, του Τμήματος Λογιστικής και Χρη¬ 
ματοοικονομικής, της Σχολής Διοίκησης και Οι¬ 
κονομίας, του ΑΤΕΙ-Θ. 

Ο ΠΡΥΤΑΝΗΣ ΤΟΥ ΑΛΕΞΑΝΔΡΕΙΟΥ 
ΤΕΧΝΟΛΟΓΙΚΟΥ ΕΚΠΑΙΔΕΥΤΙΚΟΥ ΙΔΡΥΜΑΤΟΣ 
Α.Τ.Ε.Ι. ΘΕΣΣΑΛΟΝΙΚΗΣ 

Έχοντας υπόψη: 

τις διατάξεις: 

Ι.Των άρθρων 28 και 29 του ν. 4485/2017 (ΦΕΚ 114/ 
τ.Α'/4-8-2017) «Οργάνωση και λειτουργία της ανώτατης 
εκπαίδευσης, ρυθμίσεις για την έρευνα και άλλες δια¬ 
τάξεις». 

2. Του άρθρου 96, του ν. 4310/2014 ( ΦΕΚ 258/τ.Α7 
08-12-2014) «Έρευνα, Τεχνολογική Ανάπτυξη και Και¬ 
νοτομία και άλλες διατάξεις» όπως αντί καταστάθηκε με 
τις διατάξεις του άρθρου 60, του ν. 4386/2016 (ΦΕΚ 83/ 
τ.Α711-05-2016) «Ρυθμίσεις για την έρευνα και άλλες 
διατάξεις» όπως τροποποιήθηκε και ισχύει. 

3. Της παρ. 24.1 και 24.2 του άρθρου 80 του ν. 4009/ 
2011 (ΦΕΚ 195/τ.Α76-9-2011) «Δομή, λειτουργία, δια¬ 
σφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων». 

4. Τις διατάξεις του άρθρου 90 «Έλεγχος των δαπανών 
που προκαλούν οι κανονιστικές διοικητικές πράξεις», του 
«Κώδικα νομοθεσίας για την Κυβέρνηση και τα Κυβερ¬ 
νητικά Οργανα», που κυρώθηκε με το άρθρο πρώτο του 
π.δ. 63/2005 (ΦΕΚ 98/τ.Α722-04-2005) «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα». 

5. Το π.δ. 82/2013 (ΦΕΚ123/τ.Α703-06-2013) «Συγχώ¬ 
νευση Σχολών - Μετονομασία Τμημάτων-Συγχώνευση 
Τμημάτων- Κατάργηση Τμημάτων-συγκρότηση Σχολών 
του ΑλεξάνδρειουΤΕΡΘ». 

6. Την υπ. αριθμ. 193992/Ζ1/10-11-2017 (ΦΕΚ 
579/τ.Υ.Ο.Δ.Δ/14.11.2017) διαπιστωτική πράξη του 

Υπουργού Παιδείας, Έρευνας και Θρησκευμάτων για 
την εκλογή Πρύτανη και τριών (3) Αντιπρυτάνεων του 
Αλεξάνδρειου Τεχνολογικού Εκπαιδευτικού Ιδρύματος 
Θεσσαλονίκης (ΑΔΑ: ΩΠΕ34653ΠΣ-Β5Χ). 

7. Την από Φεβρουάριου 2016 έκθεση εξωτερικής αξι¬ 
ολόγησης του Αλεξάνδρειου ΤΕΙ Θεσσαλονίκης. 

8. Την με αριθμ. 18/13-06-2018 απόφαση της Συνέλευ- 
σηςτουΤμήματοςΛογιστικήςκαι Χρηματοοικονομικής., 
της Σχολής Διοίκησης και Οικονομίας, του Αλεξάνδρειου 
ΤΕΙ Θεσσαλονίκης. 

9. Την με αριθμ. 17/25-06-2018 απόφαση της Συγκλή¬ 
του του Αλεξάνδρειου ΤΕΙ Θεσσαλονίκης. 

10. Το γεγονός ότι δεν έχει εκδοθεί ακόμα το προεδρι¬ 
κό διάταγμα της παρ. 10 του άρθρου 28 του ν. 4485/2017 
(ΦΕΚ 114/τ.Α'/4-8-2017). 

11. Το γεγονός ότι από την εφαρμογή των διατάξεων 
της απόφασης αυτής δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του Αλεξάνδρειου ΤΕΙ Θεσσαλονίκης, αποφασίζουμε: 

Την ίδρυση εργαστηρίου με τίτλο "5ΑΡ Εθό" του Τμή¬ 
ματος Λογιστικής και Χρηματοοικονομικής, της Σχολής 
Διοίκησης και Οικονομίας., του Αλεξάνδρειου ΤΕΙ Θεσ¬ 
σαλονίκης με τον ακόλουθο εσωτερικό κανονισμό λει¬ 
τουργίας του: 

Άρθρο 1 

Αποστολή - Σκοπός Ίδρυσης του Εργαστηρίου 

Το Εργαστήριο 5ΑΡ ΕθότουΤμήματοςΛογιστικής και 
Χρηματοοικονομικής, του ΑΤΕΙΘ, έχει ως αποστολή την 
εξυπηρέτηση ερευνητικών και εκπαιδευτικών αναγκών 
σύμφωνα με το ν. 4485/2017 (ΦΕΚ 114/τ.Α'/04-08-2017) 
«Οργάνωση και λειτουργία της ανώτατης εκπαίδευσης, 
ρυθμίσεις για την έρευνα και άλλες διατάξεις». 

Τα Συστήματα Επιχειρησιακών Πόρων (Εηΐθΐρπ5θ 
Ρθ5ουιτθ ΡΙθηηίης 5γ5ΐειτΐ5 - ΕΒΡ5) αποτελούν ολοκλη¬ 
ρωμένα (ίηΐθ9Γ3ΐθό) επιχειρησιακά συστήματα διαχείρι¬ 
σης όλων των λειτουργιών μιας οικονομικής μονάδας, 
βασισμένα σε μια μοναδική βάση δεδομένων, στην αρχι¬ 
τεκτονική δομή εΙίθηΐΛθΓνθΓ. Λόγω της πολυπλοκότητας 
από την οποία χαρακτηρίζονται και της σημασίας που 
έχουν για την αποτελεσματικότητα (ρθίΤοιτηΒηεθ) μιας 
οικονομικής μονάδας, τα συστήματα αυτά έχουν αποτε- 
λέσει βασικό αντικείμενο επιστημονικής έρευνας κατά 
τα τελευταία δεκαπέντε χρόνια. Το 5ΑΡ, ως το κορυφαίο 
διεθνώς Σύστημα ΕΒΡ, αποτελεί την ιδανική επιλογή για 
την έρευνα και τη μελέτη των Συστημάτων αυτών. 

Σκοπιμότητα ίδρυσης του εργαστηρίου 

Νέες τεχνολογικές εξελίξεις και ανταγωνιστικές πιέσεις 
του διεθνούς οικονομικού και παγκοσμιοποιημένου 
περιβάλλοντος έχουν ωθήσει την πλειοψηφία των 
επιχειρήσεων στην Ελλάδα και διεθνώς, στην υιοθέτηση 
της φιλοσοφίας της αξιοποίησης των επιχειρησιακών 
πόρων (Εηΐθΐρπϊθ Βθ5θυιχθ Ρΐ3ηηίη9-ΕΗΡ) και σε 
σημαντικές επενδύσεις για την προμήθεια συστημάτων 
διαχείρισης επιχειρησιακών πόρων (ΕηΐθφΠίθ Βθ5ουιτθ 
Ρΐ3πηίπ9 δγεΐθίτιε). Τα συστήματα αυτά θεωρητικώς 
έχουν τη δυνατότητα να παράσχουν μια ολοκληρωμένη 
διαχείριση των χρηματοοικονομικών, κοστολογικών, 


διοικητικών, εφοδιαστικών και παραγωγικών 
διαδικασιών μιας οικονομικής μονάδας με σκοπό την 
αναβάθμιση της ποιότητας και τον έλεγχο του κόστους 
των παραγομένων προϊόντων ή/και υπηρεσιών και την 
επίτευξη ανταγωνιστικού πλεονεκτήματος. 

Τα συστήματα ΕΒΡ διακρίνονται από υψηλό κόστος 
και υψηλό βαθμό πολυπλοκότητας καθ’ότι αναφέρονται 
στο σύνολο των επιχειρησιακών διαδικασιών και στη 
διασύνδεση τους με άλλα συστήματα όχι μόνον μιας με¬ 
μονωμένης οικονομικής μονάδας αλλά και ολόκληρων 
εφοδιαστικών αλυσίδων, με συνέπεια τη ριζική αλλαγή 
του σύγχρονου μοντέλου του επιχειρείν. Η πολυπλοκό- 
τητα αυτή τα έχει καταστήσει κατ’ εξοχήν αντικείμενο 
διεπιστημονικών ερευνών που κατέληξαν σε πλήθος 
σημαντικών δημοσιεύσεων κατά τα τελευταία έτη. 

Διεθνώς αλλά και στην Ελλάδα, όλες οι μεγάλες επιχει¬ 
ρήσεις στην προσπάθεια τους για αύξησης της ανταγωνι¬ 
στικότητας έχουν εγκαταστήσει πολύπλοκα συστήματα 
σχεδιασμού επιχειρησιακών πόρων. Σχετικά πρόσφατα, 
η τάση αυτή έχει εξαπλωθεί και στις μικρομεσαίας επι¬ 
χειρήσεις για τις οποίες έχουν αναπτυχθεί ειδικά λογι¬ 
σμικά. Οι δυνατότητες αυτών των συστημάτων, αλλά και 
η πολυπλοκότητα τους και η ανάγκη αναδιοργάνωσης 
των επιχειρησιακών διαδικασιών στα περιβάλλονται στα 
οποία εγκαθίστανται, έχουν δημιουργήσει την ανάγκη 
σοβαρής μελέτης της διαδικασίας εγκατάστασης τους, 
της αξιοποίησης με τον καλύτερο δυνατό τρόπο των 
πόρων ενός οργανισμού και της τελικής αξιολόγησης 
τουςτόσο με ποσοτικά-χρηματοοικονομικά όσο και με 
ποιοτικά - μη χρηματοοικονομικά - κριτήρια. 

Σήμερα, το διεπιστημονικό αντικείμενο της διαχείρι¬ 
σης των συστημάτων ΕΠ διδάσκεται σε όλες τις σχολές 
οικονομικής κατεύθυνσης διεθνώς αλλά και σε πολλές 
και στην Ελλάδα, σε πολλά μεταπτυχιακά προγράμματα 
σπουδών και αποτελεί πεδίο έρευνας, η οποία οδηγεί σε 
διδακτορικό δίπλωμα σπουδών. 

Το 5ΑΡ ειδικότερα, λόγω της ιδιαιτέρως υψηλής διά¬ 
χυσης του σε επιχειρήσεις όλων των κλάδων τόσο στην 
Ελλάδα όσο και στο εξωτερικό, είναι στο επίκεντρο της 
πλειονότητας των ερευνητικών δραστηριοτήτων, μελε¬ 
τών και εκπαιδευτικών προγραμμάτων που διαπραγμα¬ 
τεύονται το γνωστικό αντικείμενο των Συστημάτων ΕΒΡ. 

Σκοπόςτης ίδρυσης και λειτουργίας του Εργαστηρίου 
5ΑΡ 130 είναι: 

1. Η ανάπτυξη και προώθηση της έρευνας στο ΑΤΕΙΘ 

2. Η ανάπτυξη και προώθηση της συνεργασίας μεταξύ των 
μελών ΔΕΠ, που έχουν συναφή ερευνητικά ενδιαφέροντα 

3. Η δημιουργία σταθερών ερευνητικών πυρήνων 

4. Η συγκέντρωση εμπειρίας και τεχνογνωσίας 

5. Η διάχυση της τεχνογνωσίας σε άλλα ΑΕΙ, σε ιδιωτι¬ 
κούς και δημόσιους φορείς και σε ιδιώτες 

Ειδικότερα, αντικείμενο έρευνας του εργαστηρίου θα 
αποτελέσει η: 

1. Ανάπτυξη και εφαρμογή καινοτομικών λύσεων 
επιχειρησιακής οργάνωσης βασισμένης στο Σύστημα 
5ΑΡ με σκοπό τη μείωση του κόστους των ολοκληρω¬ 
μένων επιχειρησιακών διαδικασιών (όπως π.χ.ΤΗθΟΓγ οί 
ΈθΠ5ΪΓ3ίΠΪ5, Αεΐίνίΐγ Β35θά (Ζθ5ΪίΠ9 9Πά Μ3Π39ΘΙΠθηΐ, 
Β3ΐ3πεθά 5εοΓθε3Γ05, Έώρ Απ3ΐγ5ΐ5, ΒθπεΕΐΓη3Γΐ<ίη9). 




37948 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2997/25.07.2018 


2. Διερεύνηση των συνεργείωντων συστημάτων (ΙΚΜ - 
5ΈΜ - ΕΒΡ με διενέργεια έρευνας των χαρακτηριστικών 
της διεπικοινωνίας μεταξύ του υποσυστήματος ΈΒΜ και 
των άλλων υποσυστημάτων του ΕΒΡ και η εξέταση του 
βαθμού απόκρισης της εφοδιαστικής αλυσίδας στα εξα¬ 
γόμενα του ΈΒΜ. 

3. Ανάπτυξη θεωρητικών μοντέλων εγκατάστασης 
(ίητρίθίπθηΐβΐίοη) και διαχείρισης συστημάτων ΕΡΡ, με 
επιδιωκόμενο αποτέλεσμα την επίτευξη και διατήρη¬ 
ση ανταγωνιστικού πλεονεκτήματος επιχειρήσεων και 
οργανισμών. 

4. Ανάπτυξη μεθοδολογιών αξιολόγησης (ρο5ΐ- 
ίιηρΙθΐηθηΐ3ΐίοη θν3ΐυ3ΐίοη) των συστημάτων ΕΒΡ. 

Άρθρο 2 

Τομείς Δραστηριότητας του Εργαστηρίου 

Οι δραστηριότητες του Εργαστηρίου συνοψίζονται 
στα ακόλουθα: 

1. Προαγωγή της επιστήμης στα γνωστικά αντικείμενα 
των Συστημάτων ΕΒΡ, της Διαχείρισης της Εφοδιαστι- 
κής Αλυσίδας με χρήση Συστημάτων ΕΒΡ, τη Διαχείριση 
Έργων με χρήση Συστημάτων ΕΒΡ, τη Χρηματοοικονο¬ 
μική Ανάλυση, Λογιστική και Κοστολόγηση με χρήση 
Συστημάτων ΕΒΡ. 

2. Στήριξη της διεξαγωγής έρευνας για κάλυψη των 
ερευνητικών αναγκών του Τμήματος Λογιστικής και 
Χρηματοοικοννομικής με διάχυση της παραγόμενης 
γνώσης, υποστήριξη της εκπόνησης προπτυχιακών/με- 
ταπτυχιακών/διδακτορικών διατριβών και διευκόλυνση 
διεξαγωγής της πρακτικής άσκησης μέσω συνεργασίας 
με διάφορους φορείς. 

3. Υποστήριξη της ανάληψης νέων αυτοδύναμων ή 
χρηματοδοτούμενων ερευνητικών προγραμμάτων. 

4. Συμμετοχή στο Πρόγραμμα 5ΑΡ ΙΙηίνθΓ5ίΐγ ΑΙΙί3ηςθ5 
για απομακρυσμένη πρόσβαση σε εξειδικευμένες λύσεις 
5ΑΡ. 

5. Προαγωγή της συνεργασίας με άλλα ακαδημαϊκά 
Ιδρύματα και ερευνητικά κέντρα της ημεδαπής και αλ¬ 
λοδαπής, που έχουν συναφή ή συμπληρωματικά ενδι¬ 
αφέροντα. 

6. Προαγωγή της συνεργασίας με δημόσιους οργανι¬ 
σμούς ή ιδιωτικές επιχειρήσεις για πρακτική εφαρμογή 
των αποτελεσμάτων που παράγουν, σε συνεργασία με 
την Επιτροπή Ερευνών και τον Ειδικό Λογαριασμό του 
Ιδρύματος. 

7. Δημοσίευση των αποτελεσμάτων και της εξέλιξης 
των ερευνητικών δραστηριοτήτων του σε εθνικά ή δι¬ 
εθνή συνέδρια και σε έγκριτα επιστημονικά περιοδικά. 

8. Υποστήριξη των διδακτικών αναγκών σε μεταπτυ¬ 
χιακά προγράμματα σπουδών τουΤμήματος Λογιστικής 
και Χρηματοοικονομικής και άλλων Τμημάτων του ΑΤΕΙΘ. 

9. Παροχή υπηρεσιών σε ιδιώτες, ιδιωτικούς ή δημόσι¬ 
ους φορείς υπό μορφή εκτέλεσης σεμιναρίων, επιστημο¬ 
νικών μελετών, μετρήσεων, γνωμοδοτήσεων, διάθεσης 
εφαρμογών για εκπαιδευτικούς σκοπούς και ερευνητι¬ 
κών έργων σε συνεργασία με την Επιτροπή Ερευνών και 
τον ΕΛΚΕ του ΑΤΕΙΘ. 

10. Οργάνωση προγραμμάτων Δια Βίου Εκπαίδευσης 


μέσω του Κέντρου Εκπαίδευσης και Δια Βίου Μάθησης 
(Κ.Ε.ΔΙ.ΒΙ.Μ.) του ΑΤΕΙΘ. 

11. Διενέργεια ημερίδων και συνεδρίων. 

Άρθρο 3 

Χώρος Εγκατάστασης και Υλικοτεχνική Υποδομή 

λειτουργίας του Εργαστηρίου 

Ο χώρος λειτουργίας του Εργαστηρίου (αίθουσα 203) 
καθορίστηκε με την υπ' αριθμ. 18/13-06-2018 απόφαση 
της Συνέλευσης του Τμήματος Λογιστικής και Χρημα¬ 
τοοικονομικής. Στο χώρο αυτό βρίσκεται εγκατεστη¬ 
μένος ο βασικός εξοπλισμός του Εργαστηρίου, όπως 
περιγράφεται στην υπ' αριθμ. 18/13-06-2018 απόφαση 
της Συνέλευσης του Τμήματος και μέσω του οποίου διε¬ 
ξάγεται η έρευνα (22 θέσεις εργασίας, 2 θέσεις εργασίας 
για εισηγητές, 1 ςΐ3ΐ3ΐθ35β/3ρρΙίο3Τίοη 560/61-, 5θίΐνν3Γ6 
(σύστημα 5ΑΡ), εκτυπωτής και ητυΐΐίιτίθςΐώ ρΐΌ|θςΐοι- με 
συρόμενη οθόνη προβολής τοίχου). Στο εργαστήριο τη¬ 
ρούνται οι προβλεπόμενοι όροι υγιεινής και ασφάλειας 
όπως προβλέπεται στις κείμενες διατάξεις. Σε περίπτωση 
κατάργησης του Εργαστηρίου τα όργανα και ο εξοπλι¬ 
σμός κατανέμονται με απόφαση της Συνέλευσης του 
Τμήματος σε αντίστοιχες μονάδες που λειτουργούν στο 
Τμήμα. 

Άρθρο 4 

Διοίκηση - Αρμοδιότητες 

1. α) Το Εργαστήριο 5ΑΡ 130 διευθύνεται από μέ¬ 
λος Δ.Ε.Π., αντίστοιχου γνωστικού αντικειμένου και με 
εμπειρία σε εφαρμογές 5ΑΡ, του Τμήματος Λογιστικής 
και Χρηματοοικονομικής. Η θητεία του Διευθυντή είναι 
τριών (3) ετών. Είναι δυνατή η εκλογή του ίδιου προσώ¬ 
που ως Διευθυντή για περισσότερες από μία θητείες. Η 
ιδιότητα του Διευθυντή δεν είναι ασυμβίβαστη με την 
ιδιότητα μονοπρόσωπου οργάνου ή μέλους συλλογικού 
οργάνου Α.Ε.Ι.. Δεν μπορεί να είναι υποψήφιοι και να 
εκλεγούν εκείνοι που αποχωρούν λόγω συμπλήρωσης 
του ανώτατου ορίου ηλικίας κατά τη διάρκεια της προ- 
κηρυσσόμενης θέσης. 

β) Ο Διευθυντής αναπληρώνεται, σε περίπτωση απου¬ 
σίας ή κωλύματος, από μέλη Δ.Ε.Π. αντίστοιχου γνωστι¬ 
κού αντικειμένου, του ίδιου Εργαστηρίου και ειδικότε¬ 
ρα από το αρχαιότερο μέλος Δ.Ε.Π. ξεκινώντας από την 
πρώτη βαθμίδα και εξαντλώντας τις βαθμίδες μέχρι και 
τη βαθμίδα του επίκουρου. 

2. Τρεις (3) μήνες πριν από τη λήξη της θητείας του 
υπηρετούντος Διευθυντή, με απόφαση του επικεφαλής 
της ακαδημαϊκής μονάδας στην οποία ανήκει το 
Εργαστήριο, προκηρύσσεται υποχρεωτικά η θέση 
του Διευθυντή. Η απόφαση κοινοποιείται στα μέλη 
του εκλεκτορικού σώματος, το οποίο απαρτίζεται 
από τα μέλη Δ.Ε.Π. που μετέχουν στη Συνέλευση του 
Τμήματος. Μέσα σε αποκλειστική προθεσμία δέκα (10) 
εργάσιμων ημερών από την επομένη της ημερομηνίας 
της κοινοποίησης της προκήρυξης υποβάλλονται 
στη Γραμματεία της οικείας ακαδημαϊκής μονάδας οι 
αιτήσεις εκδήλωσης ενδιαφέροντος για τη θέση του 
Διευθυντή. Μέσα σε αποκλειστική προθεσμία δέκα (10) 




Τεύχος Β' 2997/25.07.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


37949 


εργάσιμων ημερών από τη λήξη της προθεσμίας του 
προηγούμενου εδαφίου καλείται, από τον επικεφαλής 
της οικείας ακαδημαϊκής μονάδας, το εκλεκτορικό σώμα, 
προκειμένου να προβεί στην εκλογή του Διευθυντή, με 
άμεση και μυστική ψηφοφορία. Διευθυντής εκλέγεται ο 
υποψήφιος που συγκεντρώνει την απόλυτη πλειοψηφία 
των έγκυρων ψήφων. Αν κανένας υποψήφιος δεν 
συγκεντρώσει την απαιτούμενη πλειοψηφία, η 
ψηφοφορία επαναλαμβάνεται την ίδια ημέρα μεταξύ 
των δύο (2) πρώτων σε ψήφους υποψηφίων, οπότε 
και εκλέγεται ο υποψήφιος που συγκεντρώνει τις 
περισσότερες ψήφους. Σε περίπτωση ισοψηφίας, 
διενεργείται κλήρωση από τον επικεφαλής της οικείας 
ακαδημαϊκής μονάδας παρουσία των ισοψηφησάντων. 
Για την εκλογή ή την κλήρωση συντάσσεται σχετικό 
πρακτικό και εκδίδεται σχετική διαπιστωτική πράξη 
από τον Πρύτανη που δημοσιεύεται στην Εφημερίδα 
της Κυβερνήσεως. Μέχρι την εκλογή και την ανάληψη 
καθηκόντων του νέου Διευθυντή εξακολουθεί να ασκεί 
τα καθήκοντα του ο έως τότε Διευθυντής, ακόμη και αν 
έχει λήξει η θητεία του. Αν ο Διευθυντής εκλείψει για 
οποιονδήποτε λόγο, ο επικεφαλής της ακαδημαϊκής 
μονάδας στην οποία ανήκει το Εργαστήριο αναθέτει 
καθήκοντα προσωρινού Διευθυντή στον Αναπληρωτή 
Διευθυντή και προκηρύσσει αμέσως τη θέση του 
Διευθυντή. 

Ο Διευθυντής του Εργαστηρίου ασκεί αρμοδιότητες 
όπως: 

1. Συντονίζει το έργο των μελών (ή των ερευνητικών 
ομάδων) του Εργαστηρίου, καθώς και τη σύνδεση του με 
το διδακτικό έργο του Τμήματος Λογιστικής και Χρημα¬ 
τοοικονομικής και της Σχολής Διοίκησης και Οικονομίας. 

2. Εκπροσωπεί το Εργαστήριο στα σχετικά όργανα 
του ΑΤΕΙΘ. Ο Διευθυντής ευθύνεται έναντι του ΑΤΕΙΘ 
για την επιστημονική ποιότητα των ερευνητικών δρα¬ 
στηριοτήτων αλλά και για τις συμβατικές υποχρεώσεις 
που απορρέουν από αυτές. 

3. Είναι υπεύθυνος για την εφαρμογή του εσωτερικού 
κανονισμού λειτουργίας του Εργαστηρίου. 

4. Καταρτίζει τον ετήσιο προγραμματισμό λειτουργίας 
του Εργαστηρίου, εισηγείται στη Συνέλευση τουΤμήμα- 
τος την έγκριση του και μεριμνά για την εφαρμογή του. 

5. Μεριμνά για την κατανομή των χώρων και του εξο¬ 
πλισμού στο Εργαστήριο, για την αποδοτικότερη δια¬ 
χείριση τους. 

6. Μεριμνά για τη στελέχωση του Εργαστηρίου με το 
απαραίτητο προσωπικό. 

7. Μεριμνά για τη συνεχή εκπαίδευση του προσωπικού 
του Εργαστηρίου. 

8. Εισηγείται στη Συνέλευση του Τμήματος την προ¬ 
μήθεια του απαραίτητου εξοπλισμού και αναλωσίμων. 

9. Μεριμνά για την οικονομική διαχείριση των πόρων 
του Εργαστηρίου. 

10. Συντάσσει τον ετήσιο και τον 3ετή απολογισμό των 
δραστηριοτήτων του Εργαστηρίου 

11. Υπογράφει κάθε εξερχόμενο έγγραφο και είναι 
υπεύθυνος για την ομαλή λειτουργία του Εργαστηρίου. 


Άρθρο 5 

Τηρούμενα Βιβλία 

Για τις ανάγκες του Εργαστηρίου και με ευθύνη του 
Διευθυντή, για την ομαλή λειτουργία του Εργαστηρίου 
πρέπει να τηρούνται σε έντυπη ή/και ηλεκτρονική μορ¬ 
φή τα ακόλουθα: 

1. Πρωτόκολλο εισερχόμενης και εξερχόμενης αλλη¬ 
λογραφίας. 

2. Βιβλίο αναλυτικής καταγραφής του εξοπλισμού του. 

3. Φάκελος των οικονομικών στοιχείων κάθε έτους. 

4. Βιβλίο μεταβολών του προσωπικού του. 

5. Αρχείο των ερευνητικών προγραμμάτων που διεξά¬ 
γονται στο χώρο του. 

6. Κατάλογος των επιστημονικών δημοσιεύσεων, 
ανακοινώσεων και γενικά κάθε προϊόντος που παράγε- 
ται μέσω της ερευνητικής διαδικασίας. 

7. Κάθε άλλο βιβλίο/στοιχείο ή φάκελο που κρίνονται 
απαραίτητοι για την ομαλή λειτουργία του. 

Άρθρο 6 

Προσωπικό του Εργαστηρίου 

Το προσωπικό του Εργαστηρίου 5ΑΡ 130 πρέπει να 
είναι επαρκές ώστε να διευκολύνεται η ομαλή λειτουργία 
του. Σ' αυτό μπορούν να συμμετέχουν: 

1. Μέλη Δ.Ε.Π. του ΑΤΕΙΘ ή άλλων ΑΕΙ της ημεδαπής ή 
αλλοδαπής καθώς και εξειδικευμένοι επιστήμονες και 
ερευνητές. 

2. Μέλη του Ειδικού Διδακτικού Προσωπικού (ΕΔΙΠ) 
και του Ειδικού Τεχνικού Προσωπικού (ΕΤΕΠ). 

3. Επιστημονικοί και Εργαστηριακοί Συνεργάτες συ¬ 
ναφών ειδικοτήτων. 

4. Μεταδιδακτορικοί ερευνητές, διδάκτορες, υποψή¬ 
φιοι διδάκτορες και μεταπτυχιακοί φοιτητές που συμμε¬ 
τέχουν στην εκτέλεση έργων και προσφορά υπηρεσιών 
του Εργαστηρίου. 

5. Διοικητικό και λοιπό προσωπικό, που μπορεί να 
τοποθετηθεί στο εργαστήριο με σύμφωνη γνώμη του 
Διευθυντή του και σύμφωνα με τις κείμενες διατάξεις. 

Τα μέλη Δ.Ε.Π. τοποθετούνται στο Εργαστήριο και 
μετακινούνται από αυτό με απόφαση της Συνέλευσης 
του Τμήματος. Σε κάθε περίπτωση στο Εργαστήριο θα 
πρέπει να συμμετέχουν τουλάχιστον 3 μέλη Δ.Ε.Π., συ¬ 
μπεριλαμβανομένου του Διευθυντή του. Η τοποθέτηση 
σε Εργαστήρια των μελών Ε.Ε.Π, Ε.ΔΙ.Π. και Ε.Τ.Ε.Π. γίνεται 
με πράξη του Πρύτανη, ύστερα από εισήγηση της Συ¬ 
νέλευσης του Τμήματος. Δεν προβλέπονται απαλλαγές 
ωραρίου. Η τυχόν αμοιβή των μελών του εργαστηρίου 
θα προέρχεται αποκλειστικά και μόνο από τα έσοδα του 
εργαστηρίου, και σύμφωνα με τον οδηγό χρηματοδότη¬ 
σης της Επιτροπής Ερευνών του ΑΤΕΙΘ, καθώς και από 
Προγράμματα που υλοποιούνται μέσω της Επιτροπής 
Ερευνών του ΑΤΕΙΘ. Δεν προβλέπονται αμοιβές από τον 
προϋπολογισμό του ΑΤΕΙΘ. 

Άρθρο 7 

Διαδικασίες λειτουργίας του Εργαστηρίου 

1. Το Εργαστήριο 5ΑΡ 130 λειτουργεί τις εργάσιμες 
ημέρες και ώρες, σύμφωνα με τον εσωτερικό κανονισμό 
λειτουργίας του ΑΤΕΙΘ. Για την κάλυψη των αναγκών των 

Προγραμμάτων που υλοποιεί δύναται να λειτουργήσει 
και πέραν του ωραρίου αυτού. 

2.0 Διευθυντής ενημερώνεται πριν τη διεξαγωγή κάθε 
εργασίας που θα πραγματοποιηθεί στα πλαίσια της απο¬ 
στολής του Εργαστηρίου και καθορίζει την προτεραιό¬ 
τητα στη χρησιμοποίηση των χώρων. 

3.0 Διευθυντής είναι υπεύθυνος για την παραμονή του 
προσωπικού που εργάζεται στο Εργαστήριο, καθώς και 
για την τήρηση των κανόνων ασφαλείας, που αποσκο¬ 
πούν στη προφύλαξη της υγείας των εργαζομένων και 
στην προστασία του εξοπλισμού από βλάβες. 

4. Το προσωπικό του Εργαστηρίου και οι φοιτητές που 
εργάζονται στο χώρο του, οφείλουν να τηρούν τα κα¬ 
θήκοντα και τις υποχρεώσεις που απορρέουν από τον 
εσωτερικό κανονισμό του. 

5. Στο Εργαστήριο έχουν δικαίωμα εκτέλεσης ερευ¬ 
νητικών εργασιών τα μέλη του προσωπικού του, αυτο¬ 
δύναμα ή σε συνεργασία με άλλα μέλη ΔΕΠ του ΑΤΕΙΘ. 
Για την εκτέλεση ερευνητικής εργασίας από ερευνητές 
που δεν ανήκουν στο προσωπικό του χορηγείται άδεια 
από τη διευθυντή, ύστερα από σχετική αίτηση, στην 
οποία αναφέρονται ο σκοπός της εργασίας, το χρονο¬ 
διάγραμμα ολοκλήρωσης, οι συσκευές που θα χρησι¬ 
μοποιηθούν, καθώς και ο προϋπολογισμός της δαπάνης 
σε αναλώσιμα. 

Άρθρο 8 

Διαχείριση Εσόδων - Πόροι του Εργαστηρίου 

Η λειτουργία του Εργαστηρίου θα γίνεται από ιδίους 
πόρους οι οποίοι θα προέρχονται από: 

1 .Την υλοποίηση ερευνητικών και αναπτυξιακών προ¬ 
γραμμάτων και την εκπόνηση μελετών και παροχή υπη¬ 
ρεσιών προς ιδιώτες, δημόσιους και ιδιωτικούς φορείς 

2. Κονδύλια από την εκπόνηση ερευνητικών προγραμ¬ 
μάτων στις εγκαταστάσεις του. 

3. Τη διάθεση ερευνητικών και επιστημονικών προ¬ 
ϊόντων. 

4. Έσοδα από την παροχή υπηρεσιών, σύμφωνα με το 
π.δ. 159/1984 (ΦΕΚ 53/τ.Α'/27-04-1984). 

5. Κληρονομιές, κληροδοτήματα, δωρεές και κάθε 
άλλη οικονομική ενίσχυση από ημεδαπά ή αλλοδαπά 
φυσικά και νομικά πρόσωπα, εφ' όσον δεν τίθενται όροι 
που αντιβαίνουν στο σκοπό λειτουργίας του. 

6. Συνέδρια/ ημερίδες και εκπαιδευτικά προγράμματα 
και σεμινάρια. 

7. Από κάθε άλλη νόμιμη πηγή. 

Τη διαχείριση των εσόδων του εργαστηρίου από 
οποιαδήποτε πηγή και αν προέρχονται την έχει ο Ειδικός 


Λογαριασμός Κονδυλίων Έρευνας του ΑΤΕΙΘ σύμφωνα 
με τον κανονισμό του. 

Στα έξοδα του Εργαστηρίου περιλαμβάνονται: 

1. Οι παρακρατήσεις από τον Ειδικό Λογαριασμό Κον¬ 
δυλίων Έρευνας του ΑΤΕΙΘ. 

2. Κονδύλια για τη συντή ρηση και ανανέωση του εξο¬ 
πλισμού. 

3. Κονδύλια αγοράς αναλωσίμων, που είναι απαραίτη¬ 
τα για τη λειτουργία του. 

4. Κονδύλια για αμοιβές του προσωπικού του, μέσω 
του ΕΛΚΕ του ΑΤΕΙΘ. 

Άρθρο 9 

Τίτλος - Σφραγίδα 

1.0 τίτλοςτου εργαστηρίου είναι 5ΑΡ 1.30 και αναγρά¬ 
φεται σε κάθε έντυπο του. Ο τίτλος αυτός καθώς και τα 
στοιχεία του Διευθυντή αναγράφονται στους χώρους 
του Εργαστηρίου. 

2. Το εργαστήριο χρησιμοποιεί για την αλληλογραφία 
του όμοια σφραγίδα με αυτή του ΑΤΕΙΘ. 

Άρθρο 10 

Μετονομασία, Συγχώνευση, 

Κατάργηση του Εργαστηρίου. 

Είναι δυνατή η μετονομασία, συγχώνευση, κατάργηση 
ή όποια άλλη μεταβολή του Εργαστηρίου, καθώς και η 
τροποποίηση του Εσωτερικού Κανονισμού τους με πρά¬ 
ξη του Πρύτανη ύστερα από απόφαση της Συγκλήτου, 
η οποία λαμβάνεται ύστερα από εισήγηση της Συνέλευ¬ 
σης του Τμήματος. Την εισήγηση πρέπει να συνοδεύει 
ο Εσωτερικός Κανονισμός της υπό ίδρυση μονάδας. Η 
πράξη του Πρύτανη, στην οποία περιλαμβάνεται και ο 
παραπάνω Εσωτερικός Κανονισμός, δημοσιεύεται στην 
Εφημερίδα της Κυβερνήσεως. 

Άρθρο 11 

Ρύθμιση Λοιπών Θεμάτων 

Λειτουργίας του Εργαστηρίου 

Για όσα θέματα δεν προβλέπονται στον παρόντα κα¬ 
νονισμό, αρμόδια είναι η Συνέλευση του Τμήματος Λο¬ 
γιστικής και Χρηματοοικονομικής. 

Η απόφαση αυτή να δημοσιευθεί στην Εφημερίδα της 
Κυβέρνήσεως. 

Θεσσαλονίκη, 27 Ιουνίου 2018 

Ο Πρύτανης 

ΠΑΝΑΓΙΩΤΗΣ ΤΖΙΩΝΑΣ 

